proxectonos/corpus_dominio_legal_administrativo_tmp huggingface dataset:
RESOLUCIÓN do 9 de xaneiro de 2025, da Secretaría Xeral da Emigración, pola que se publican as subvencións concedidas ao abeiro da Resolución do 29 de decembro de 2023 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2024 (código de procedemento PR937A).
Consellería de Emprego, Comercio e Emigración — III. Outras disposicións — 30/01/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 21 das bases reguladoras da convocatoria,
Ordenar a publicación, no
Diario Oficial de Galicia
, das subvencións concedidas que se relacionan no anexo desta resolución ao abeiro da Resolución do 29 de decembro de 2023, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2024 (
Diario Oficial de Galicia
núm. 24, do 2 de febreiro).
Finalidade da subvención: as subvencións teñen como finalidade promover o autoemprego e a actividade emprendedora na Comunidade Autónoma de Galicia das persoas galegas retornadas que se establezan como traballadoras autónomas ou por conta propia.
Aplicación orzamentaria: 04.30.312C.470.0 dos orzamentos xerais da Comunidade Autónoma de Galicia para o ano 2024 (crédito que, logo da reestruturación administrativa dos decretos 48/2024 e 49/2024, do 22 de abril, foi traspasado á partida orzamentaria 44.05.312C.470.0).
Crédito orzamentario: 1.230.000,00 euros.
Santiago de Compostela, 9 de xaneiro de 2025
Persoas beneficiarias da subvención e importe da axuda concedida:
EXTRACTO da Resolución do 3 de xaneiro de 2025, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2025 (código de procedemento PR937A).
Consellería de Emprego, Comercio e Emigración — III. Outras disposicións — 30/01/2025

BDNS (Identif.): 810867.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
1. As persoas galegas e nacidas en Galicia.
2. Os/as cónxuxes ou persoas con unión análoga á conxugal e os/as descendentes por consanguinidade das persoas galegas e nacidas en Galicia.
Segundo.
Obxecto
Esta resolución ten por obxecto establecer as bases que regularán o procedemento de concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas que se establezan como persoas traballadoras autónomas ou por conta propia (código de procedemento PR937A).
Terceiro.
Bases reguladoras
Resolución do 3 de xaneiro de 2025, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2025 (código do procedemento PR937A).
Cuarto.
Importe
1. Para a concesión destas subvencións destinarase un crédito de un millón de euros (1.000.000 €) con cargo á aplicación orzamentaria 14.05.312C.470.0 dos orzamentos xerais da Comunidade Autónoma de Galicia para o ano 2025.
2. Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación e condicionado á declaración de dispoñibilidade do crédito e, se é o caso, logo de aprobación da modificación orzamentaria que proceda. Neste caso, publicarase a ampliación do crédito nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio do novo cómputo de prazo para resolver.
Quinto.
Prazo de presentación de solicitudes
O prazo de presentación de solicitudes comezará a partir do oitavo día natural seguinte ao da publicación desta resolución no
Diario Oficial de Galicia
e rematará o 30 de setembro de 2025.
Santiago de Compostela, 3 de xaneiro de 2025
RESOLUCIÓN do 20 de xaneiro de 2025, da Dirección Xeral de Cultura, pola que se lle dá publicidade á concesión do VII Premio CGAC de investigación e ensaio sobre a arte contemporánea correspondente ao ano 2024.
Consellería de Cultura, Lingua e Xuventude — III. Outras disposicións — 30/01/2025

Conforme o previsto no artigo 14 da Orde do 12 de abril de 2024 (DOG nº 80, do 23 de abril) pola que se convocou para o ano 2024 o VII Premio CGAC de investigación e ensaio sobre arte contemporánea, resolvo facer pública a concesión do dito premio a Sergio Meijide Casas, cunha contía de 3.000,00 €, polo texto orixinal
Parlamentos de xeo
.
Santiago de Compostela, 20 de xaneiro de 2025
RESOLUCIÓN do 9 de xaneiro de 2025, da Secretaría Xeral Técnica da Consellería de Presidencia, Xustiza e Deportes, pola que se dá publicidade aos convenios de colaboración subscritos no terceiro cuadrimestre do ano 2024.
Consellería de Presidencia, Xustiza e Deportes — III. Outras disposicións — 20/01/2025

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para dar cumprimento a esa obriga,
Artigo un. Dar publicidade da relación dos convenios subscritos pola Consellería de Presidencia, Xustiza e Deportes, nos meses de setembro, outubro, novembro e decembro do ano 2024, que se incorpora como anexo I a esta resolución.
Artigo dous. Dar publicidade da relación dos convenios subscritos pola Consellería de Presidencia, Xustiza e Deportes, nos meses de maio, xuño, xullo e agosto de 2024 que se incorpora como anexo II a esta resolución.
Santiago de Compostela, 9 de xaneiro de 2025
EXTRACTO da Resolución do 7 de xaneiro de 2025 pola que se publican as axudas ao estudo propias desta universidade no curso 2024/25.
Universidade de Vigo — III. Outras disposicións — 16/01/2025

BDNS (Identif.): 807221.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.infosubvenciones.es/bdnstrans/GE/es/convocatoria/807221).
Primeiro. Persoas beneficiarias
Alumnado matriculado na Universidade de Vigo en titulacións oficiais de grao e máster universitario en centros propios ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría O Meixoeiro).
Segundo. Obxecto
O obxecto das axudas é atender as necesidades do estudantado matriculado en titulacións oficiais, que presentan circunstancias económicas ou familiares que lle impidan ou dificulten a continuidade dos seus estudos.
Terceiro. Bases reguladoras
Resolución do 7 de xaneiro de 2025 pola que se publican as axudas ao estudo propias desta universidade no curso 2024/25.
Cuarto. Contía
A contía total do crédito destinado a estas axudas será de douscentos mil euros (200.000 €).
Quinto. Prazo de presentación de solicitudes
Desde o 8 de xaneiro ata o 7 de febreiro de 2025.
Vigo, 7 de xaneiro de 2025
RESOLUCIÓN do 8 de xaneiro de 2025, da Dirección Xeral de Traballo Autónomo e Economía Social, pola que se dá publicidade do esgotamento do crédito previsto na Orde do 16 de xaneiro de 2024 pola que se establecen as bases reguladoras das subvencións para apoiar iniciativas de emprendemento e se procede á súa convocatoria para a anualidade 2024 (código de procedemento TR880A).
Consellería de Emprego, Comercio e Emigración — III. Outras disposicións — 16/01/2025

Primeiro. A Orde do 16 de xaneiro de 2024 pola que se establecen as bases reguladoras das subvencións para apoiar iniciativas de emprendemento e se procede á súa convocatoria para a anualidade 2024 (DOG núm. 25, do 5 de febreiro), prevé o seu financiamento a través das aplicacións orzamentarias 13.31.322C.770.2 e 13.31.322C.470.0, ambas as dúas no proxecto con código 2024 00079, cun crédito de 6.000.000,00 e 500.000,00 euros, respectivamente.
Segundo. O artigo 4.2 da Orde do 16 de xaneiro de 2024 establece que a concesión das subvencións previstas nesta orde estará suxeita á existencia de crédito orzamentario. De ser o caso, de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Dirección Xeral de Emprendemento e Apoio ao Emprego (actual Dirección Xeral de Traballo Autónomo e Economía Social) o esgotamento das partidas orzamentarias asignadas.
Logo do exposto, a persoa titular da Dirección Xeral de Traballo Autónomo e Economía Social, por delegación do conselleiro de Emprego, Comercio e Emigración,
Facer público o esgotamento do crédito das aplicacións orzamentarias 13.31.322C.770.2 e 13.31.322C.470.0, proxecto 2024 00079, ao abeiro da Orde do 16 de xaneiro de 2024 pola que se establecen as bases reguladoras das subvencións para apoiar iniciativas de emprendemento e se procede á súa convocatoria para a anualidade 2024, que se produciu coa solicitude que tivo entrada o día 27 de xuño de 2024, ás 18.29 horas.
Santiago de Compostela, 8 de xaneiro de 2025
RESOLUCIÓN do 8 de xaneiro de 2025 pola que se dá publicidade ás axudas concedidas ao abeiro da Resolución do 20 de febreiro de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do Programa de Galicia Feder 2021-2027 (código de procedemento IN421S).
Axencia Instituto Enerxético de Galicia — III. Outras disposicións — 16/01/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa, o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección
1. Publicar no
Diario Oficial de Galicia
as axudas concedidas ao abeiro da Resolución do 20 de febreiro de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do Programa de Galicia Feder 2021-2027 (código de procedemento administrativo IN421S).
2. As axudas para proxectos de enerxía fotovoltaica recollidos nestas bases reguladoras, a excepción daquelas en que os beneficiarios sexan administracións públicas locais ou entidades xurídicas sen ánimo de lucro que non poidan emprender actividades económicas que repercutan en terceiros, están suxeitas ás condicións que se establecen no capítulo I do Regulamento (UE) núm. 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías), publicado no DOUE L 187, do 26 de xuño de 2014.
As entidades xurídicas sen animo de lucro cando realicen actividades económicas de forma regular estarán suxeitas ás condicións que se establecen no citado capítulo I do Regulamento (UE) núm. 651/2014 da Comisión, do 17 de xuño de 2014.
Santiago de Compostela, 8 de xaneiro de 2025
RESOLUCIÓN do 8 de xaneiro de 2025 pola que se dá publicidade dos convenios de colaboración subscritos no terceiro cuadrimestre do ano 2024.
Axencia Tributaria de Galicia — III. Outras disposicións — 16/01/2025

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Axencia Tributaria de Galicia nos meses de setembro, outubro, novembro e decembro do ano 2024, que se incorpora como anexo a esta resolución.
Santiago de Compostela, 8 de xaneiro de 2025
CORRECCIÓN DE ERROS. Resolución do 6 de novembro, da Secretaría Xeral de Emprego e Relacións Laborais, pola que se dá publicidade ás festas laborais de carácter local para o ano 2025, correspondentes aos concellos das catro provincias da Comunidade Autónoma de Galicia.
Consellería de Emprego, Comercio e Emigración — III. Outras disposicións — 16/01/2025

Advertido erro na devandita resolución, publicada no
Diario Oficial de Galicia
número 220, do 14 de novembro, cómpre facer a seguinte corrección:
No anexo II, provincia de Lugo, na páxina 60341, onde di: «29. Meira: 4 de marzo, Martes de Entroido; 14 de agosto, festas patronais», debe dicir: «29. Meira: 4 de marzo, Martes de Entroido; 16 de agosto, festas patronais».
RESOLUCIÓN do 2 de xaneiro de 2025 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2023/24 (código de procedemento ED601A).
Consellería de Educación, Ciencia, Universidades e Formación Profesional — III. Outras disposicións — 16/01/2025

Dada conta das solicitudes presentadas ao abeiro do disposto na Orde do 2 de setembro de 2024 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2023/24 (código de procedemento ED601A), no marco da aplicación orzamentaria 37.01.423A.481.0 dos orzamentos xerais da Comunidade Autónoma de Galicia para o ano 2024 polo importe total de 1.600.000,00 euros.
Instruído o expediente seguindo a orde de presentación de solicitudes, e vista a proposta formulada polo Servizo de Xestión de Comedores Escolares e elevada a esta secretaría xeral,
1. Outorgar as axudas a favor das asociacións, federacións e confederacións de nais e pais de alumnos/as que a continuación se detallan (anexo).
2. Inadmitir a solicitude da ANPA Burgas do CRA Caldas de Reis por non xestionar o comedor no curso 2023/24 e non presentar, polo tanto, a documentación xustificativa deste.
3. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 37.01.423A.481.0 dos orzamentos xerais de gastos da Comunidade Autónoma de Galicia para o ano 2024.
4. Publíquese no Diario Oficial de Galicia e na páxina web da Consellería e notifíquese esta resolución ás interesadas, que disporán dun prazo de dez (10) días para a súa aceptación, transcorrido o cal sen que se producise manifestación expresa entenderase tacitamente aceptada.
Contra esta resolución, que pon fin á vía administrativa, poderá interpoñerse recurso potestativo de reposición ante o conselleiro de Educación, Ciencia, Universidades e Formación Profesional no prazo dun (1) mes, a partir do día seguinte a aquel en que se publique no Diario Oficial de Galicia, de acordo co establecido na Lei 39/2015, do 1 de outubro, do procedemento administrativo común das administracións públicas, ou ser impugnada directamente ante a xurisdición contencioso-administrativa, no prazo de dous (2) meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de xaneiro de 2025
RESOLUCIÓN do 13 de xaneiro de 2025 pola que se modifica a composición da Comisión Interuniversitaria de Galicia para o curso 2024/25.
Consellería de Educación, Ciencia, Universidades e Formación Profesional — II. Autoridades e persoal — 22/01/2025

A consellería competente en materia de educación nomea os membros da Comisión Interuniversitaria de Galicia, en virtude do disposto no convenio asinado, o 12 de marzo de 2001, polos reitores das universidades do Sistema universitario de Galicia (SUG) en presenza do conselleiro de Educación e Ordenación Universitaria, e na Orde do 24 de marzo de 2011.
O 8 de novembro de 2024 publicouse no Diario Oficial de Galicia a Resolución do 29 de outubro de 2024, pola que se nomean os membros da Comisión Interuniversitaria de Galicia e se fan públicos os parámetros de ponderación de materias para o acceso ás ensinanzas universitarias oficiais de grao do Sistema universitario de Galicia no curso 2025/26, aprobados nos respectivos consellos de goberno das universidades públicas de Galicia.
O 7 de xaneiro de 2025, o reitor da Universidade da Coruña comunica á Consellería de Educación, Ciencia, Universidades e Formación Profesional que, actuando de conformidade co establecido no artigo 36.1 dos estatutos da dita universidade, designou como delegada da Universidade da Coruña para a Comisión Interuniversitaria de Galicia (CIUG), a María Elisa Beceiro González en substitución de Pedro Ramón Armas Diéguez, con efectos do 1 de xaneiro de 2025.
De conformidade co exposto,
Artigo único
Noméase a María Elisa Beceiro González, membro da Comisión Interuniversitaria de Galicia (CIUG) para o curso 2024/25, como delegada da Universidade da Coruña en substitución de Pedro Ramón Armas Diéguez.
Disposición derradeira. Entrada en vigor
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 13 de xaneiro de 2025
RESOLUCIÓN do 7 de xaneiro de 2025 pola que se lles dá publicidade aos convenios de colaboración subscritos no terceiro cuadrimestre do ano 2024.
Instituto Galego do Consumo e da Competencia — III. Outras disposicións — 17/01/2025

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do terceiro cuadrimestre do ano 2024 que se incorporan como anexo a esta resolución.
O que se fai público para xeral coñecemento.
Santiago de Compostela, 7 de xaneiro de 2025
EXTRACTO da Resolución do 27 de decembro de 2024 pola que se establecen as bases reguladoras, en réxime de concorrencia competitiva, para a concesión de subvencións á creación audiovisual para a promoción do talento audiovisual galego e se convocan para o ano 2025 (código de procedemento CT207E).
Axencia Galega das Industrias Culturais — III. Outras disposicións — 23/01/2025

BDNS (Identif.): 809973.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
As persoas físicas que poidan acreditar a súa vinculación previa coa realización dunha obra audiovisual ou formación académica no ámbito da creación ou produción audiovisual, ou ben a súa participación en cursos ou obradoiros relacionados coa creación audiovisual, e desenvolvan a súa actividade habitual maioritariamente en Galicia.
As persoas físicas autónomas ou as persoas xurídicas que estean constituídas como produtora independente no momento de presentar a solicitude, teñan a sede social na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea, e desenvolvan a súa actividade habitual maioritariamente en Galicia.
Segundo.
Finalidade
Regular as subvencións establecidas pola Axencia Galega das Industrias Culturais (Agadic) para o apoio á creación de obras audiovisuais con decidida vocación artística e cultural e, en concreto, a realización de curtametraxes a cargo de creadores/as individuais, e a posprodución de curtametraxes e a realización de longametraxes a cargo de empresas individuais ou produtoras, e proceder á súa convocatoria para o ano 2025.
Terceiro.
Bases reguladoras
Resolución do 27 de decembro de 2024 pola que se establecen as bases reguladoras, en réxime de concorrencia competitiva, para a concesión de subvencións á creación audiovisual para a promoción do talento audiovisual galego e se convocan para o ano 2025 (código de procedemento CT207E).
Cuarto.
Importe
Estas axudas financiaranse cun crédito total de 176.000 euros, para as anualidades 2025 e 2026, código de proxecto 2015-0003, da Axencia Galega das Industrias Culturais, coa seguinte distribución por aplicacións orzamentarias e anos:
Aplicación orzamentaria
Ano 2025
Ano 2026
13.A1.432B.480.0
48.000 €.
13.A1.432B.770.0
34.000 €
94.000 €
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 27 de decembro de 2024
EXTRACTO da Orde do 27 de decembro de 2024 pola que se establecen as bases reguladoras para a promoción e consolidación do emprego autónomo a través do Programa de axudas a persoas traballadoras autónomas pola contratación indefinida e a formación de persoas asalariadas, e se procede á súa convocatoria para o ano 2025 (código de procedemento TR349F).
Consellería de Emprego, Comercio e Emigración — III. Outras disposicións — 17/01/2025

BDNS (Identif.): 808823.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias as persoas traballadoras autónomas ou as persoas profesionais con domicilio social e fiscal en Galicia, pola primeira, segunda e terceira contratación que realicen con carácter indefinido.
Segundo.
Obxecto
O obxecto desta orde é fixar as bases reguladoras e proceder á convocatoria para o ano 2025 dos incentivos á contratación indefinida inicial e a formación de persoas desempregadas realizada polas persoas traballadoras autónomas ou por persoas profesionais con domicilio social e fiscal na Comunidade Autónoma de Galicia co fin de promover a consolidación do emprego autónomo (código de procedemento TR349F).
Este programa inclúe dous tipos de axudas compatibles entre si:
1. Bono de contratación, por medio do cal se proporcionará unha subvención para a contratación indefinida inicial de persoas desempregadas.
2. Bono de formación (opcional), por medio do cal se proporcionará unha subvención para accións formativas dirixidas ás persoas traballadoras cuxos contratos se subvencionan por medio desta orde, co obxecto de mellorar os seus coñecementos e as habilidades relacionadas co posto de traballo.
Terceiro.
Bases reguladoras
Orde do 27 de decembro de 2024 pola que se establecen as bases reguladoras para a promoción e a consolidación do emprego autónomo a través do Programa de axudas a persoas traballadoras autónomas pola contratación indefinida e a formación de persoas asalariadas, e se procede á súa convocatoria para o ano 2025 (código de procedemento TR349F).
Cuarto.
Importe
Para a concesión destas axudas destínase un millón trescentos cincenta mil euros (1.350.000 euros).
Quinta.
Prazo de presentación de solicitudes
O prazo xeral para a presentación das solicitudes das axudas establecidas nesta orde comezará o día 24 de xaneiro de 2025 e rematará o 30 de setembro de 2025.
Santiago de Compostela, 27 de decembro de 2024
CORRECCIÓN DE ERROS. Resolución do 8 de xaneiro de 2025 pola que se dá publicidade ás axudas concedidas ao abeiro da Resolución do 7 de marzo de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do Programa de Galicia Feder 2021-2027 (código de procedemento IN421S).
Axencia Instituto Enerxético de Galicia — III. Outras disposicións — 22/01/2025

Advertidos erros na dita resolución, publicada no
Diario Oficial de Galicia
número 10, do 16 de xaneiro de 2025, é necesario facer a seguinte corrección:
Na páxina 3878, no título da resolución, onde di:
«Resolución do 8 de xaneiro de 2025 pola que se dá publicidade ás axudas concedidas ao abeiro da Resolución do 20 de febreiro de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do Programa de Galicia Feder 2021-2027 (código de procedemento IN421S)».
Debe dicir:
«Resolución do 8 de xaneiro de 2025 pola que se dá publicidade ás axudas concedidas ao abeiro da Resolución do 7 de marzo de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do Programa de Galicia Feder 2021-2027 (código de procedemento IN421S)».
Na páxina 3878, no «RESOLVE», onde di:
«1. Publicar no
Diario Oficial de Galicia
as axudas concedidas ao abeiro da Resolución do 20 de febreiro de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do Programa de Galicia Feder 2021-2027 (código de procedemento administrativo IN421S)».
Debe decir:
«1. Publicar no
Diario Oficial de Galicia
as axudas concedidas ao abeiro da Resolución do 7 de marzo de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do Programa de Galicia Feder 2021-2027 (código de procedemento administrativo IN421S)».
EXTRACTO da Resolución do 26 de decembro de 2024, da Secretaría Xeral da Emigración, pola que se aproban as bases reguladoras e se procede á convocatoria de duascentas cincuenta (250) bolsas de excelencia para a mocidade do exterior (BEME), co fin de cursar estudos de máster que se inicien no curso 2025/26 nunha universidade pública galega (código de procedemento PR911A).
Consellería de Emprego, Comercio e Emigración — III. Outras disposicións — 22/01/2025

BDNS (Identif.): 809797.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Poderán solicitar estas axudas a cidadanía galega residente no estranxeiro cunha titulación universitaria de grao, licenciatura, arquitectura, enxeñaría, diplomatura, arquitectura técnica ou enxeñaría técnica.
2. Quedan excluídas desta convocatoria as persoas que xa fosen beneficiarias e desfrutasen desta bolsa en anteriores convocatorias.
3. Así mesmo, quedan excluídas aquelas persoas que resultasen beneficiarias desta bolsa en anteriores convocatorias e que causasen baixa ou renunciasen a ela, sempre que o fixesen despois do 15 de setembro do ano da correspondente convocatoria.
Segundo. Obxecto
Esta resolución ten por obxecto establecer as bases que regularán o procedemento de concesión e proceder á convocatoria, en réxime de concorrencia competitiva, de duascentas cincuenta (250) bolsas de excelencia para a mocidade do exterior, co fin de cursar determinados estudos de máster que se inicien no curso 2025/26 nunha universidade pública galega, condicionada aos límites de financiamento (código de procedemento PR911A).
Terceiro. Bases reguladoras
Resolución do 26 de decembro de 2024, da Secretaría Xeral da Emigración, pola que se aproban as bases reguladoras e se procede á convocatoria de duascentas cincuenta (250) bolsas de excelencia para a mocidade do exterior (BEME), co fin de cursar estudos de máster que se inicien no curso 2025/26 nunha universidade pública galega (código de procedemento PR911A).
Cuarto. Financiamento
Esta convocatoria terá carácter plurianual e para a concesión destas subvencións destinaranse un total de 2.550.000 € con cargo á aplicación orzamentaria 14.05.312C.480.3 –bolsas excelencia mocidade exterior– dos orzamentos xerais da Comunidade Autónoma de Galicia para os anos 2025 e 2026, por importe de 1.500.000 € para a anualidade 2025 e 1.050.000 € para a anualidade 2026. A concesión destas subvencións quedará condicionada aos ditos límites orzamentarios.
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no Diario Oficial de Galicia e finalizará o día 30 de abril de 2025 ás 23.59 horas (hora peninsular española), sen que en ningún caso poida ser inferior a un mes.
Santiago de Compostela, 26 de decembro de 2024
EXTRACTO da Orde do 20 de decembro de 2024 pola que se regula o réxime de subvencións ás organizacións sindicais e se procede á súa convocatoria para o ano 2025, tramitada por anticipado de gasto (códigos de procedemento TR807A e TR807B).
Consellería de Emprego, Comercio e Emigración — III. Outras disposicións — 22/01/2025

BDNS (Identif.): 809968.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Organizacións sindicais con representación no ámbito da Comunidade Autónoma de Galicia.
Segundo. Obxecto
A convocatoria de axudas que concederá a Consellería de Emprego, Comercio e Emigración ás organizacións sindicais con representación na Comunidade Autónoma de Galicia, para o desenvolvemento das súas actividades ordinarias durante o ano 2025, para o funcionamento dos seus gabinetes técnicos e para plans de formación de cadros e delegadas e delegados sindicais, co fin último da mellora das condicións de traballo na Comunidade Autónoma de Galicia.
Terceiro. Bases reguladoras
Orde do 20 de decembro de 2024 pola que se regula o réxime de subvencións ás organizacións sindicais e se procede á súa convocatoria para o ano 2025, tramitada por anticipado de gasto (códigos de procedemento TR807A e TR807B).
Cuarto. Importe
Para a concesión destas axudas destínase un millón noventa e nove mil oitocentos euros (1.099.800 €), de acordo coa seguinte distribución:
Axudas para o desenvolvemento das actividades ordinarias das organizacións sindicais durante o ano 2025.
780.200 € proporcionalmente distribuídos entre as organizacións sindicais solicitantes, segundo o número de representantes que tivesen o 31 de decembro de 2024 en virtude das eleccións realizadas nas empresas e nas administracións públicas no ámbito de Galicia.
Axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais.
319.600 € proporcionalmente distribuídos entre as organizacións sindicais intersectoriais que o soliciten, segundo o número de representantes que tivesen o 31 de decembro de 2024 en virtude das eleccións realizadas nas empresas e nas administracións públicas no ámbito de Galicia.
Quinta. Prazo de presentación de solicitudes
O prazo de presentación de solicitudes será dun mes contado a partir do día seguinte ao da data de publicación desta orde no Diario Oficial de Galicia.
Santiago de Compostela, 20 de decembro de 2024
EXTRACTO da Orde do 16 de decembro de 2024 pola que se establecen as bases reguladoras das axudas destinadas á creación e/ou ao funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2025, tramitada por anticipado de gasto (código de procedemento TR807J).
Consellería de Emprego, Comercio e Emigración — III. Outras disposicións — 22/01/2025

BDNS (Identif.): 809956.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
As asociacións empresariais intersectoriais, no ámbito da Comunidade Autónoma de Galicia, constituídas ao abeiro da Lei 19/1977, do 2 de agosto, sobre regulación do dereito de asociación sindical.
As organizacións sindicais intersectoriais, no ámbito da Comunidade Autónoma de Galicia, constituídas ao abeiro da Lei orgánica 11/1985, do 2 de agosto, de liberdade sindical.
Segundo.
Obxecto
Esta orde ten por obxecto o establecemento das bases reguladoras e a convocatoria, para o ano 2025, da concesión de subvencións, pola Consellería de Emprego, Comercio e Emigración, mediante o réxime de concorrencia competitiva, co fin de subvencionar a creación e/ou o funcionamento de gabinetes técnicos en materia de igualdade laboral e de oportunidades e contra a fenda salarial (código de procedemento TR807J).
Terceiro.
Bases reguladoras
Orde do 16 de decembro de 2024 pola que se establecen as bases reguladoras das axudas destinadas á creación e/ou ao funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2025, tramitada por anticipado de gasto (código de procedemento TR807J).
Cuarto.
Importe
Cóntase cun orzamento de 400.000 euros con cargo á aplicación orzamentaria 14.02.324A.480.6, código do proxecto 2019 00016, que se distribuirá do seguinte xeito: o 50 % para as asociacións empresariais e o 50 % restante para as organizacións sindicais intersectoriais.
Quinta.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde no
Diario Oficial de Galicia
.
Santiago de Compostela, 16 de decembro de 2024
CORRECCIÓN DE ERROS. Resolución do 9 de decembro de 2024, da Dirección Xeral de Centros e Recursos Humanos, pola que se regulan o recoñecemento, a certificación e o rexistro da participación do profesorado en proxectos europeos como actividades de formación permanente do profesorado.
Consellería de Educación, Ciencia, Universidades e Formación Profesional — III. Outras disposicións — 22/01/2025

Advertidos erros na citada resolución, publicada no
Diario Oficial de Galicia
número 243, do 18 de decembro de 2024, cómpre realizar as seguintes correccións.
Na páxina 66222, onde di:
«Sexto.
Proxecto e-Twinning
O profesorado participante en proxectos e-Twinning poderá pedir o recoñecemento como horas de formación permanente do profesorado xuntando certificación segundo o anexo V, ao cal deberá anexar unha memoria da actividade que inclúa relación de obxectivos que ten que acadar e evidencias que sustenten o proxecto. Os proxectos que acrediten mediante copia compulsada ter recibido o selo de calidade nacional ou europeo estarán exentos da entrega da memoria da actividade. Aqueles proxectos que acheguen acreditación de ter obtido o selo de calidade nacional con máis de 18 puntos terán recoñecemento en horas de innovación».
Debe dicir:
«Sexto.
Proxectos e-Twinning
O profesorado participante en proxectos e-Twinning poderá pedir o recoñecemento como horas de formación permanente do profesorado achegando documentación xustificativa por vía electrónica segundo as instrucións que publique o Servizo de Programas de Formación no portal educativo e anexando unha memoria da actividade que inclúa a relación de obxectivos que ten que acadar e evidencias que sustenten o proxecto.
Os proxectos que acrediten mediante copia compulsada ter recibido o selo de calidade nacional ou europeo estarán exentos da entrega da memoria da actividade. Aqueles proxectos que acheguen acreditación de ter obtido o selo de calidade nacional con máis de 18 puntos terán recoñecemento en horas de innovación».
EXTRACTO da Orde do 27 de decembro de 2024 pola que se convoca o procedemento de concorrencia para a selección dunha entidade colaboradora para a entrega e distribución dos fondos das axudas do programa Bono Emancípate (código de procedemento CT501A).
Consellería de Cultura, Lingua e Xuventude — III. Outras disposicións — 23/01/2025

BDNS (Identif.): 810076.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades colaboradoras
Poderán ser entidades colaboradoras as entidades financeiras privadas con personalidade xurídica e plena capacidade de obrar, validamente constituídas, que cumpran os seguintes requisitos:
– Ter oficinas comerciais abertas, cando menos, nos concellos de máis de 20.000 habitantes das catro provincias galegas.
– Ter colaborado na xestión financeira da Xunta de Galicia nos últimos dous anos.
Segundo.
Obxecto
O obxecto da colaboración é a entrega e distribución das axudas do programa Bono Emancípate.
Para estes efectos, subscribirase o oportuno convenio de colaboración coa Consellería de Cultura, Lingua e Xuventude, segundo o modelo que figura como anexo I da orde.
Terceiro.
Criterios de selección da entidade colaboradora
Os criterios obxectivos que servirán de base para a adxudicación deste procedemento de selección son os seguintes:
• Proposta técnica que describa coa amplitude e co detalle precisos todos os elementos necesarios para a articulación da colaboración solicitada: ata 70 puntos.
• Memoria xustificativa do número e cobertura das canles habilitadas para facilitarlles ás persoas usuarias tanto a utilización das súas tarxetas (con especial incidencia respecto do número de oficinas comerciais, caixeiros automáticos e TPV instalados, así como a súa distribución ao longo dos diferentes concellos galegos) como o acceso á información relativa a elas (ata 30 puntos).
Cuarto.
Bases reguladoras
Orde do 27 de decembro de 2024 pola que se convoca o procedemento de concorrencia para a selección dunha entidade colaboradora para a entrega e distribución dos fondos das axudas do programa Bono Emancípate (código de procedemento CT501A).
Quinto.
Compensación económica
A compensación económica a favor da entidade colaboradora polos gastos de posta en funcionamento, seguimento e control do programa Bono Emancípate é de 60.000,00 €, financiados con cargo á aplicación orzamentaria 13.05.313A.780.0 dos orzamentos xerais da Comunidade Autónoma de Galicia para o ano 2025.
Sexto.
Prazo de presentación de solicitudes
O prazo máximo de presentación de solicitudes será de sete días naturais, contados a partir do día seguinte ao da publicación desta resolución no
Diario Oficial de Galicia
.
Santiago de Compostela, 27 de decembro de 2024
ORDE do 31 de decembro de 2024 pola que se fai pública a resolución das axudas económicas para o alumnado que realiza formación práctica en centros de traballo ou FP dual, convocadas pola Orde do 8 de xullo de 2024.
Consellería de Educación, Ciencia, Universidades e Formación Profesional — III. Outras disposicións — 23/01/2025

Mediante a Orde do 8 de xullo de 2024 (DOG do 10 de xullo) regúlase o procedemento para a concesión das axudas económicas para o alumnado que realiza a formación práctica en centros de traballo ou FP dual durante o ano 2024.
O artigo 12 establece que a Consellería de Educación, Ciencia, Universidades e Formación Profesional publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no Diario Oficial de Galicia.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2024 (prazo outubro), nos centros educativos colaboradores na xestión desta convocatoria de axudas e na Base de datos nacional de subvencións prevista no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Consellería de Educación, Ciencia, Universidades e Formación Profesional, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de decembro de 2024
RESOLUCIÓN do 10 de xaneiro de 2025, da Secretaría Xeral Técnica da Consellería de Educación, Ciencia, Formación Profesional e Universidades, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2024.
Consellería de Educación, Ciencia, Universidades e Formación Profesional — III. Outras disposicións — 23/01/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Único. Dar publicidade á relación dos convenios subscritos pola Consellería de Educación, Ciencia, Universidades e Formación Profesional, nos meses de setembro, outubro, novembro e decembro de 2024, que se incorpora como anexo a esta resolución.
Santiago de Compostela, 10 de xaneiro de 2025
RESOLUCIÓN do 9 de xaneiro de 2025 pola que se acorda publicar o extracto dos estados de ingresos e gastos do orzamento para o exercicio económico do ano 2025.
Universidade de Santiago de Compostela — III. Outras disposicións — 24/01/2025

O Consello Social da Universidade de Santiago de Compostela (en diante, USC), na reunión que tivo lugar o día 30 de decembro de 2024, de conformidade co disposto no artigo 47.2, da Lei orgánica 2/2023, do 22 de marzo, do sistema universitario (LOSU), así como no artigo 75.3, letra c), da Lei 6/2013, do 13 de xuño, do Sistema universitario de Galicia, acordou a aprobación do orzamento desta universidade para o exercicio económico do ano 2025.
Por conseguinte, esta reitoría, sobre a base do establecido polo artigo 57 e concordantes da citada LOSU, resolve ordenar a publicación no
Diario Oficial de Galicia
dun resumo do referido orzamento, tanto no seu estado de ingresos como de gastos, por unha contía inicial en cada un deles de 328.336.993 euros, segundo se recolle no anexo.
O documento completo figura publicado no taboleiro electrónico da USC, ao cal se accede na seguinte ligazón: https://sede.usc.es/sede/publica/taboleiro/anuncio/130838/carga.htm
Igualmente, pódese consultar na información económica contida na páxina web da Xerencia: https://www.usc.gal/es/institucional/gobierno/area/sxeco/orc/orzamentos
Santiago de Compostela, 9 de xaneiro de 2025
RESOLUCIÓN do 14 de xaneiro de 2025 pola que se dá publicidade aos convenios e protocolos de colaboración subscritos no terceiro cuadrimestre do ano 2024.
Escola Galega de Administración Pública — III. Outras disposicións — 24/01/2025

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios e protocolos subscritos pola Escola Galega de Administración Pública referida aos meses de setembro, outubro, novembro e decembro do ano 2024, que se incorpora como anexo a esta resolución.
Santiago de Compostela, 14 de xaneiro de 2025
CORRECCIÓN DE ERROS. Resolución do 30 de decembro de 2024, conxunta da Dirección Xeral de Recursos Humanos e da Axencia Galega para a Xestión do Coñecemento en Saúde, pola que se convoca o Plan de formación continua.
Servizo Galego de Saúde — III. Outras disposicións — 24/01/2025

Advertido erro na dita resolución, publicada no Diario Oficial de Galicia número 10, do venres 16 de xaneiro de 2025, cómpre facer a seguinte corrección:
Nas páxinas 3833 e 3886, no sumario, onde di:
«Resolución do 30 de decembro de 2025, conxunta da Dirección Xeral de Recursos Humanos e da Axencia Galega para a Xestión do Coñecemento en Saúde, pola que se convoca o Plan de formación continua».
Debe decir:
«Resolución do 30 de decembro de 2024, conxunta da Dirección Xeral de Recursos Humanos e da Axencia Galega para a Xestión do Coñecemento en Saúde, pola que se convoca o Plan de formación continua».
RESOLUCIÓN do 15 de xaneiro de 2025 pola que se fai público o acordo plenario polo que se designan os conselleiros integrantes da Sección de Estudos e Informes para o ano 2025.
Consello Consultivo de Galicia — III. Outras disposicións — 24/01/2025

De conformidade co establecido no artigo 18 do Decreto 91/2015, do 18 de xuño, polo que se aproba o Regulamento de organización e funcionamento do Consello Consultivo de Galicia, esta presidencia
Facer público o Acordo plenario do 15 de xaneiro de 2025, do Consello Consultivo de Galicia, polo que se designan os conselleiros integrantes da Sección de Estudos e Informes para 2025, do teor literal seguinte:
«Segundo o disposto nos artigos 21 da Lei 3/2014, do 24 de abril, do Consello Consultivo de Galicia, e 18 do seu Regulamento de organización e funcionamento, aprobado polo Decreto 91/2015, do 18 de xuño, o Pleno do Consello Consultivo de Galicia, na súa reunión do día 15 de xaneiro de 2025, acorda:
Primeiro. A designación do conselleiro electivo Ignacio de Loyola Aranguren Pérez e do conselleiro electivo José Antonio Fernández Vázquez como membros da Sección de Estudos e Informes para o ano 2025.
Segundo. Que, de acordo co número 2 do citado artigo 18, se publique este acordo no
Diario Oficial de Galicia
».
Santiago de Compostela, 15 de xaneiro de 2025
RESOLUCIÓN do 13 de xaneiro de 2025 pola que se dá publicidade aos convenios de colaboración subscritos no terceiro cuadrimestre do ano 2024.
Axencia Galega de Innovación — III. Outras disposicións — 24/01/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación dos convenios e addendas subscritos pola Axencia Galega de Innovación nos meses de setembro, outubro, novembro e decembro do ano 2024, que se incorpora no anexo I desta resolución.
Santiago de Compostela, 13 de xaneiro de 2025